
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 2.369,00 τ.μ. στη θέση Κόστα Κοι¬ 
νότητας Πορτοχελίου Νομού Αργολίδας.. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Τσουκαλάς» Αγίου Κηρύκου Ικαρίας. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου ΓΛΥΚΩΝ ΝΕΡΩΝ στο ΟΤ 89 3 

Καθορισμός ορίων, όρων και περιορισμών δόμησης και κατηγοριο- 
ποίηση του οικ. Δουναίϊκα και Κάτω Καρτεζαίϊκα με πληθυσμό 


μέχρι 2.000 κατ. Ν. Ηλείας . 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΑΞ-1079 (1) 


Κήρυξη αναδασωτέας έκτασης 2.369,00 τ.μ. στη θέση Κόστα Κοινό¬ 
τητας Πορτοχελίου Νομού Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης, 


όπως τροποποιήθηκε καί συμπληρώθηκε μεταγενέστερα με το Ν.Δ. 
532/70». · 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας Δασών κ.λπ.» και 
ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Τη Κ-352/11.4.91 πρόταση του δασονομείου Κρανιδίου με την 
οποία προτείνεται η κήρυξη της έκτασης που αναφέρεται στο θέμα ως 
ανασωτέας, αποφασίζουμε: 

Κηρύσσουμε αναδασωτέο, με σκοπό την με φυσική αναγέννηση επα- 
ναδημιουργία της δασικής βλάστησης, που καταστράφηκε από πυρκα¬ 
γιά, το ιδιωτικό δάσος Χαλεπίου Πεύκης, εμβαδού δύο στρεμμάτων και 
τριακοαίων εξήντα εννέα τετρ. μέτρων (2.369) που βρίσκεται στη θέση 
«Κόστα» κοινότητας Πορτοχελίου και προσδιορίζεται από τα στοιχεία 
ΑΒΓΔΕΖΗΘΑ στο από 11.4.1991 τοπογρ. διάγραμμα κλιμ. 1:1000 
της τεχνολόγου δασοπονίας Μαρίας Σφήνα και έχει όρια: 

Ανατολικά: Με ιδιωτικό πευκοδάσος Γεωργ. - Παναγ. - Σωτ. - Πί- 
κουλα 

Δυτικά: Με αγρό. 

Βόρεια: Με αγρό. 

Νότια: Με αγρό και ιδιωτικό δάσος Πίκουλα, όπως φαίνεται στο συ¬ 
νημμένο διάγραμμα που αποτελεί αναπόσπαστο μέρος της απόφασης 
αυτής. ". 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 18 Απριλίου 1991 
Η Νομάρχης 

ΑΛΕΞΑΝΔΡΑ ΒΑΚΑΛΟΓΛΟΥ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριβ. 319 π.ε. (2) 

Καθορισμός των ορίων του αιγιαλού και δημιουργία ζώνης παραλίας 
στη θέση «Τσουκαλάς» Αγίου Κηρύκου Ικαρίας. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιοιλού και παροιλίας», όπως τροποποιήθηκοιν και συμπληρώθη¬ 
καν με τις διατάξεις του άρθρου 13 του Ν. 1078/1980 και του άρθρου 
23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/1982 Β') κοινής αποφάσεως 
των Υπουργών Προεδρίας της Κυβερνήσεως και Οικονομικών «Για την 
αναμόρφωση Συλλογικών Οργάνων Γνωμοδοτικής και Αποφασιστικής 
οιρμοδιότητας του Υπουργείου Οικονομικών». 

3. Την από 26.5.1989 έκθεση της «Επιτροπής καθορισμού των 
ορίων του αιγιοιλού και παραλίοις και θέσεων Αμμοληψίοις», που καθό¬ 
ρισε τα όρια αιγιαλού και της παροιλίας στην περιοχή «Τσουκαλάς» 
Αγίου Κηρύκου Ικαρίας και το από Μάρτιο 1989 με κλίμακα 1:500 
τοπογραφικό διάγραμμα του Γεωργίου Μωραΐτη τοπογράφου μηχανι¬ 
κού που θεωρήθηκε την 22.5.1989 από τη Διεύθυνση Τεχνικών Υπη¬ 
ρεσιών της Νομαρχίας Σάμου και συνοδεύει την έκθεση της προαναφε- 
ρόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 544.5/244/90/Σχ.630/11.4.90 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 «περί διοικητικής αποκεντρώσεως» σε συνδυασμό με τις διατάξεις 
του από 28.6.1955 Β.Δ/τος «περί εξαιρέσεως από της κατά το άρθρο 1 
παραγρ. 1 του Ν. 3200/1955 αρμοδιότητος των Νομαρχών, αντικει¬ 
μένων τινών αρμοδιότητος του Υπουργού των Οικονομικών» του Β.Δ. 
704/1970 και του άρθρου 1 παράγραφος 5 του Π.Δ. 71/25.2.1984, 
σχετικά με τη μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές Αρχές διανομαρχιακού επιπέ¬ 
δου, αποφασίζουμε: 

Επικυρώνουμε την από 26.5.1989 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων Αμμοληψίας, 
καθώς και το από 22.5.1989 τοπογραφικό διάγραμμα που την συνο¬ 
δεύει, το οποίο συντάχθηκε από τον Γεώργιο Μωραΐτη τοπ/φο μηχα¬ 
νικό, με κλίμακα 1:500 και θεωρήθηκε την 22.5.1989 από τη Διεύ¬ 
θυνση Τεχνικών Υπηρεσιών της Νομαρχίας Σάμου, επί του οποίου η 
παραπάνω Επιτροπή, με κόκκινη γραμμή καθόρισε τα όρια του αιγια- 
λού στη θέση «Τσουκαλάς» Αγίου Κηρύκου Ικαρίας και με κίτρινη 
γραμμή τα όρια της παραλίας στην ίδια θέση. 

Η παρούσα απόφαση μαζί με την έκθεση και το διάγραμμα που προα- 
ναφέραμε, να δημοσιευθούν στην Εφημερίδα της Κυβερνήσεως, σύμ¬ 
φωνα με τις διατάξεις του άρθρου 13 του Ν. 1078/1980. 

Σάμος, 24 Απριλίου 1991 
Ο Νομάρχης 

ΑΘΑΝΑΣΙΟΣ ΧΕΙΜΑΡΑΣ 


ΕΚΘΕΣΗ 

Επιτροπής Καθορισμού Ορίων Αιγιαλού και Παραλίας 
και θέσεων Αμμοληψίας 

Για τον πρώτο καθορισμό των ορίων του Αιγιοιλού και Παραλίας στη 
θέση «Ταουκολά» Αγίου Κηρύκου Ικαρίας. 

Σάμος την 26.5.1989 οι υπογεγραμμένοι: 

.1. Αναστάσιος Καλτεριμτζής Προϊστάμενος της Κτηματικής Υπηρε- 
σίοις Σάμου ως Πρόεδρος. 

2. Γεώργιος Κολόγερος Αρχιτέκτων μηχανικός Πολεοδομίας Σά¬ 
μου, που αντικαταστάθηκε από τον Αριστομένη Σεχιώτη Προϊστάμενο 
της Δ.Τ.Υ. Σάμου. 

3. Χρήστος Αποστολάκης Λιμενάρχης Σάμου, ως μέλη· αποτελού- 
ντες την Επιτροπή Καθορισμού Ορίων Αιγιαλού και Παραλίας και Θέ¬ 
σεων Αμμοληψίας του άρθρου 100 του Π.Δ. 284/1988, όπως συγκρο¬ 
τήθηκε με την ΕΦ 7221/30.12.88 και 532/15.12.1989 απόφαση 
Νομάρχη Σάμου, αφού συνήλθαμε ύστερα από πρόσκληση του Προέ¬ 
δρου της, μεταβήκαμε στην παραπάνω περιοχή για επιτόπια εξέταση 
και έχοντας υπόψη: 

1. Την από 28.3.1989 αίτηση του Δημητρίου Σάμου κατοίκου 
Αγίου Κηρύκου με την οποία ζητείται ο καθορισμός των ορίων του αι- 
γιαλού και παραλίας στην παραπάνω περιοχή. 

2. Το συνταχθέν τοπογραφικό και υψομετρικό διάγραμμα σε μία πι¬ 
νακίδα υπό κλίμακα 1:500 με ημερομηνία Μάρτιος 1989 από τον το¬ 
πογράφο μηχανικό Γεώργιο Μωραΐτη και ελεγμένο κατά το δυνατόν 
για την ορθή αποτύπωσή του, από το μηχανικό του Δημοσίου Αριστο¬ 
μένη Σεχιώτη Προϊστάμενο Δ.Τ.Υ. Σάμου και θεωρημένο από τη Διεύ¬ 
θυνση Τεχνικών Υπηρεσιών Σάμου την 22.5.1989 σύμφωνα με το άρ¬ 
θρο 20 του Ν. 719/1977. 

3. Τις διατάξεις του Αν. Νόμου 2344/1940 «περί αιγιαλού και πα¬ 
ραλίας», όπως τροποποιήθηκαν και ισχύουν και την με την εφαρμογή 
αυτών υπάρχουσα Δικαστηριακή και Διοικητική Νομολογία. 

4. Τη σχηματισθείσα αντ'ληψη, από την επιτόπιο εξέταση, του πλά¬ 
τους της βρέχόμενης ζώνης της ξηράς και των λοιπών συνθηκών που 
τελεί αυτή, όπως μορφολογία της περιοχής, κατάσταση ακτής, κατά¬ 
σταση θαλάσσιου χώρου, παλίρροια και θαλάσσια ρεύματα και τις επι¬ 
κρατούσες καιρικές συνθήκες, πνέοντες άνεμοι κ.λπ. 

5. Όλα τα λοιπά στοιχεία που περιήλθαν στην κατοχή μας, όπως πα- 
λαιά διαγράμματα και φωτογραφίες, αεροφωτογραφίες της ΓΥΣ, τίτλοι 
ιδιοκτησίας των ομόρων ιδιοκτησιών, μαρτυρικές καταθέσεις ηλικιωμέ¬ 
νων προσώπων και από τη συσχέτιση αυτών προκύψαντα συμπερά¬ 
σματα. 

6. Την ανάγκη να τεθεί ζώνη παραλίας τουλάχιστον 10 μέτρων, 

επειδή δεν εξυπηρετούνται οι σκοποί του άρθρου 7 του Α.Ν. 2344/ 
1940, καθορίζει: * 

Επάνω στο υποβληθέν τοπογραφικό και υψομετρικό διάγραμμα: 

Α. Την οριογραμμή του αιγιαλού με συνεχή κόκκινη πολυγωνική 
γραμμή, της οποίας οι κορυφές Α1 έως Α16 εξασφαλίζονται από στα¬ 
θερά σημεία. 

Β. Την οριογραμμή της παραλίας με συνεχή κίτρινη πολυγωνική 
γραμμή, της οποίας οι κορυφές Π1 έως Π16 εξασφαλίζονται, επίσης 
από σταθερά σημεία. 

Αποφαίνεται ότι στη ζώνη αιγιαλού υπάρχουν κτίσματα που δεν εξαι¬ 
ρούνται. 

Η Επιτροπή 

Ο Πρόεδρος Τα μέλη 

υπογραφή υπογραφές 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αριθ. 31223/938/90 (3) 

Τροποποίηση ρυμοτομικού σχεδίου ΓΛΥΚΩΝ ΝΕΡΩΝ στο ΟΤ 89. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων πόλεων και 
κωμών του Κράτους, όπως τροποποιήθηκε και συμπληρώθηκε μεταγε¬ 
νέστερα». 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68 όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Π.Δ. 183 ΦΕΚ 70Α/86 «περί εγκρίσεως τρο¬ 


ποποιήσεων σχεδίων». 

5. Την απόφαση 63/90 και 115/90 του Κοινοτικού Συμβου¬ 
λίου. 

6. Τα πρακτικά 6 της Συνεδριάσεως 3 του ΣΧΟΠ της 17.1.91, απο¬ 
φασίζουμε: 

Εγκρίνουμε την τροποποίηση του ρυμοτομικού σχεδίου Γλυκών Νε¬ 
ρών στο ΟΤ 89 με την έγκριση ιδιωτικής οδού σε Κοινοτική και χαρα¬ 
κτηρισμού της ως πεζοδρόμου, επιβολή δε πρασιάς 2.00 μέτρα εκατέ¬ 
ρωθεν του δρόμου όπως απεικονίζεται στο συνημμένο τοπογραφικό διά- 
γραμμα.. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 23 Απριλίου 1991 

Ο Νομάρχης 
X. ΓΟΥΛΑΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οιχ. 1446 (4) 

Καθορισμός ορίων, όρων χαι περιορισμών δόμησης χαι κατηγοριοποί- 

ηση του οιχ. Δουναίϊκα χαι Κάτω Καρτεζαίϊχα αε πληθυσμό μένρι 

2.000 χατ. Ν. Ηλείας. 

Ο ΝΟΜΑΡΧΗΣ ΗΛΕΙΑΣ 

1. Τις διατάξεις του από 24.4.1985 Π.Δ. (ΦΕΚ181 Δ/3.5.85) 
«τρόπος καθορισμού ορίων οιχισμών της Χώρας, κατηγορίες αυτών και 
καθορισμός όρων και περιορισμών δόμησης». 

2. Τις προτάσεις των μελετητών στους οποίους ανατέθηκε σχετική 
μελέτη στα πλαίσια του προγράμματος των ανοικτών πόλεων που αφο¬ 
ρούν στον προσδιορισμό των ορίων του υπόψη οικισμού. 

3. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

4. Το Π.Δ. 910/77 περί Οργανισμού ΤΔΕ. 

5. Τις διατάξεις α) του Ν. 1032/80 περί συστάσεως ΥΧΟΠ. 

6. Το Ν. 3200/55 «περί συμπληρώσεως των διατάξεων περί διοικη¬ 
τικής αποκεντρώσεως». 

7. Την αριθ. Πρωτ. 171/71 απόφαση Νομάρχη. 

8. Την σύμφωνη γνώμη του Συμβουλίου Χ.Ο.Π. που διατυπώθηκε 
στο 2/91 πρακτικό. 

9. Την υπ’ αριθ. 55/90 απόφαση Κοινοτικού Συμβουλίου Δουναίΐ- 
κων ή Κάτω Καρτεζαιΐκων. 

10. Το υπ’ αριθ. 4456/16.11.90 έγγραφο Δασαρχείου Αμαλιάδας, 
αποφασίζουμε: 

1. Καθορίζουμε τα όρια του οικ. Δουναίϊκα και Κάτω Καρτεζαίϊχα, 
όπως φαίνονται αυτά στα συνοδευτικά της παρούσης σχεδιαγράμματα 
σε κλίμακα 1:5000, που αποτελούν αναπόσπαστο τμήμα της παρούσης 
απόφασης και περικλείονται από τους αριθμούς 1-30 και που αναρτή- 
θηκε στο κτίριο της Πολεοδομίας 15 ημέρες. 


2. Καθορίζουμε τους ακόλουθους γενικούς και ειδικούς όρους δόμη- 
σης: 

Γενικοί όροι δόμησης: 

Αρτιότητα Β - 3 - 2 - αδιαφ. πεδινός 1000 τ.μ., όπως αναφέρεται 
στην κατηγοριοποίηση στην αριθ. πρωτ. 56/87 απόφαση Νομάρχη. 

Ειδικοί όροι δόμησης: 

Τους όρους δόμησης για τον παραπάνω οικισμό όπως φαίνονται στην 
καρτέλλα που συνοδεύει την κάθε κατηγορία των οικισμών αριθ. 56/87 
απόφαση Νομάρχη. 

3. Κατηγοριοποίηση του Οικ. Δουναίϊκα και Κάτω Καρτεζαίϊχα 
(Β.3-2). 

Εξώστες: Επιφάνεια - 1,80 X 65,0% Μήκος όψης. 

Ανοίγματα: 40% της επιφάνειας της όψης. 

Περίφραξη: Γενικός τρόπος. 

Χρώμα: Λευκό και Γκρίζο. 

Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το ΤΠ και ΠΕ Ν. Ηλείας, ώστε να εξασφαλίζεται η συνέχεια των 
υπαρχόντων κοινόχρηστων χώρων και η δημιουργία νέων σύμφωνα με 
τα οριζόμενα στις διατάξεις της παρ. 1 του άρθρου 6 του από 24.4.85 
Π.Δ/τος. 

Να εξασφαλίζεται οπωσδήποτε η συνέχεια των υφισταμένων ή εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 (ΦΕΚ 
181Δ/3.5.85). 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 23 Απριλίου 1991 

Ο Νομάρχης 
ΓΕΡ. ΚΟΤΤΑΒΑΣ 

